Moj pas Pluton

Imam crnog psa labradora i zove se Pluton. Pluton je jako miran pas. Voli šetati i voli kada ga češljam. Laje na susjedove mačke, ali se jako voli i maziti. Pluton nikada nije nikoga ugrizao i jako voli djecu. Ima 5 godina. Kada je gladan, ustima uzme svoju zdjelu iz koje jede i počne njome lupati kako bi nam dao do znanja da je gladan. Ja volim svog psa jer s njim odlično provodim slobodno vrijeme.

Dominik Terek 4.r.

OŠ Vladimira Nazora Nova Bukovica

PŠ Miljevci

(Učiteljica : Jasminka Stošić)

Moj kućni ljubimac

Moj kućni ljubimac je pas. On se zove Džems ima 3 godine. Ja s njim volim provoditi slobodno vrijeme. Džems je pekinezer, malen je i dlaka mu je bijela prošarana crnim točkicama. Ja ga hranim i brinem se o njemu. On se boji loptice, poslušan je, glasno laje i zanimljiv je. Ponekad laje na ljude, osobito na motoriste i bicikliste. Ja ga jako volim i nikad ga ne bih mijenjao.

Stjepan Sobol 4.r.

OŠ Vladimira Nazora Nova Bukovica

PŠ Miljevci

(Učiteljica : Jasminka Stošić)

Moji ljubimci

Ja imam dva psa. Prvi se zove Nela, a druga Maša. Nela ima devet, a Maša pet godina. Obje su pametni psi. Maša je brak jazavčar a Nela zlatni retriver. One se jako vole igrati sa mnom i sekom. Često znaju biti ljubomorne jedna na drugu. Maša je jako aktivan pas, a Nela je dosta mirna. Maša je jako dobar čuvar kuće. Ona ne voli mačke, a Nela voli. Njih dvije su jako različite, ali ja ih obje pazim i volim.

Lara Dolovski, 4. razred

OŠ Nova Bukovica

PŠ Miljevci

(Učiteljica: Jasminka Stošić)